CELEX: 62008FN0066
Language: et
Date: 2008-07-25 00:00:00
Title: Kohtuasi F-66/08: 25. juulil 2008 esitatud hagi — De Smedt jt versus parlament

27.9.2008   
            
            
               ET
            
            
               Euroopa Liidu Teataja
            
            
               C 247/26
            
         25. juulil 2008 esitatud hagi — De Smedt jt versus parlament
   (Kohtuasi F-66/08)
   (2008/C 247/53)
   Kohtumenetluse keel: prantsuse
   Pooled
   
      Hagejad: Emile De Smedt (Brüssel, Belgia) (esindajad: advokaadid S. Orlandi, A. Coolen, J.-N. Louis, E. Marchal)
   
      Kostja: Euroopa Parlament
   Hagi eseme ja sisu kirjeldus
   Nõue tühistada ametisse nimetava asutuse üksikotsused, millega keelduti hagejatele määramast personalieeskirjade artiklis 56a ette nähtud hüvitisi valvekordade eest vastavalt nõukogu 11. detsembri 2006. aasta määrusele 1873/2006, millega muudetakse määrust nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused, ja personalieeskirjade artiklis 56 b ette nähtud hüvitisi vastavalt nõukogu 11. detsembri 2006. aasta määrusele nr 1945/2006, millega muudetakse määrust nr 495/77, millega määratakse kindlaks ametnike kategooriad, kellel on õigus saada hüvitist regulaarse valves olemise eest, ning nimetatud hüvitise andmise tingimused ja määrad.
   Hageja nõuded
   
               —
            
            
               Tühistada ametisse nimetava asutuse üksikotsused, millega keelduti hagejatele määramast personalieeskirjade artiklis 56a ette nähtud hüvitisi valvekordade eest vastavalt nõukogu 11. detsembri 2006. aasta määrusele 1873/2006, millega muudetakse määrust nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused;
            
         
               —
            
            
               tühistada ametisse nimetava asutuse üksikotsused, millega keelduti hagejatele määramast personalieeskirjade artiklis 56 b ette nähtud hüvitisi vastavalt nõukogu 11. detsembri 2006. aasta määrusele nr 1945/2006, millega muudetakse määrust nr 495/77, millega määratakse kindlaks ametnike kategooriad, kellel on õigus saada hüvitist regulaarse valves olemise eest, ning nimetatud hüvitise andmise tingimused ja määrad;
            
         
               —
            
            
               mõista kohtukulud välja Euroopa Parlamendilt.